It-temp matul ix-xahar ta’ Mejju f’Malta kien varjat minn sigħat twal ta’ xemx sa xita ħafifa u riħ qawwi. Madankollu bħala medja, Mejju kien aktar sħun mis-soltu. It-temperatura medja kien ta’ 19.6°C, 0.5°C ogħla minn normal. L-ogħla temperatura kienet ta’ 29.9°C fis-26 ta’ Mejju –  6.6°C mill-0għla temperatura medja tul ix-xahar ta’ Mejju. L-inqas temperatura kienet ta’ 11.6°C fil-lejla ta’ bejn il-5 u s-6 ta’ Mejju. B’kollox f’Malta matul Mejju kellna 324.5 siegħa bix-xemx b’medja ta’ 10.5 sigħat kuljum – 0.8 siegħa aktar minn normal. L-aktar jiem li matulhom kellna xemx kienu fit-12 u fid-29 ta’ Mejju b’total ta’ 13-il siegħa xemx filwaqt li l-inqas ġurnata li matulha kellna xemx kienet fit-18 ta’ Mejju. F’Mejju kellna wkoll xita ħafifa li ammontat għal 5.6mm – inqas mill-medja ta’ 6.7mm li normalment tinżel matul dan ix-xahar. Kien fit-2 ta’ Mejju li niżlet l-aktar xita u kienu reġistrati wkoll ġurnata waħda li matulha għamel ir-ragħad u ġurnata li matulha kellna ċ-ċpar. F’ħafna ġranet matul Mejju, r-riħ nefaħ mill-Punent, il-Majjistral u t-Tramuntana u t-temperatura medja tal-baħar kienet aktar sħuna mis-soltu.